Γερμανός Group

Ο Όμιλος Γερμανός είναι κατά 53,6% γερμανική εταιρεία, σύμφωνα με τη μετοχική σύνθεση του αποκλειστικού της μετόχου, του ΟΤΕ. Έχει έδρα το Μαρούσι και ασχολείται με τη λιανική πώληση ηλεκτρονικών ειδών. Τα καταστήματά του προσφέρουν επίσης σταθερή και κινητή τηλεφωνία. Καταστήματα Ο όμιλος διαθέτει περισσότερα από 300 καταστήματα, ενώ έχει επεκταθεί στην Κύπρο, καθώς και στη Βόρεια Μακεδονία (το οποίο παράρτημα πωλήθηκε στην Telekom Slovenije), στη Βουλγαρία, την Πολωνία, τη Ρουμανία και την Ουκρανία. Ιστορικό Δεκαετία του 1980 Το πρώτο κατάστημα άνοιξε το 1980 στο κέντρο της Αθήνας και έκτοτε διευρύνθηκε στο λιανικό εμπόριο αρχικά με την πώληση μπαταριών. Η εταιρεία που συστήθηκε από τον Πάνο Γερμανό ονομαζόταν Γερμανός Μπαταρίες ΑΒΕΕ, η οποία ηγούνταν για πολλά χρόνια του κλάδου. Σήμερα είναι γνωστότερη ως Sunlight. Δεκαετία του 2000 Το 2003, ο όμιλος σε συνεργασία με τη Folli Follie, αγόρασε μερίδιο 40% των Hellenic Duty Free Shops, ενώ το 2006, εξαγοράστηκε από την Κυπριακή Cosmoholding Limited, θυγατρική της εταιρείας κινητής τηλεφωνίας Cosmote, ενώ έκτοτε μέχρι και σήμερα η Γερμανός Group, αποτελεί, μια από τις θυγατρικές του Ομίλου ΟΤΕ. Δείτε επίσης Deutsche Telekom Οργανισμός Τηλεπικοινωνιών Ελλάδος Otenet Cosmote Telekom COSMOTE TV Παραπομπές Εξωτερικοί σύνδεσμοι Επίσημη ιστοσελίδα G Blog